వి.కె.హైమవతి

కళామండలం హైమావతి గా ప్రసిద్ధి చెందిన వి.కె.హైమావతి భారతదేశం లోని కేరళ కు చెందిన మోహినియాట్టం నృత్యకారిణి, నృత్య ఉపాధ్యాయురాలు. సంగీత నాటక అకాడమీ అవార్డు, కేరళ సంగీత నాటక అకాడమీ గురుపూజ అవార్డు, కేరళ సంగీత నాటక అకాడమీ అవార్డు తో సహా అనేక పురస్కారాలను అందుకున్నారు.

జీవిత చరిత్ర 
వి.కె. హైమవతి 1955 అక్టోబరు 12న, త్రిస్సూర్‌లోని పెరింగోడ్‌కి చెందిన కృష్ణ వారియర్, మచాడ్‌కు చెందిన పార్వతి వారియర్‌లకు జన్మించింది. ఆమె తండ్రి వైద్యుడు. ఆమెకు ఏడాది వయస్సు ఉన్నప్పుడు ఆమె కుటుంబం చెరుతురుతికి మారింది. ఐదవ ఏట చంద్రిక వద్ద నృత్యం, శంకరనారాయణన్ ఆసన్ వద్ద కథకళి నేర్చుకోవడం ప్రారంభించింది. తన 12వ ఏట తన సోదరి రుగ్మినితో కలిసి కేరళ కళామండలంలో నృత్యం చేసింది. తరువాత కళామండలం సత్యభామ, లీలామణి, చంద్రికల వద్ద నృత్యం అభ్యసించడానికి కళామండలంలో చేరి 16 సంవత్సరాల వయస్సులో డిప్లొమా కోర్సును పూర్తి చేసింది.

వివాహం తరువాత, 19 సంవత్సరాల వయస్సులో ఆమె కలకత్తాకు వెళ్లింది, అయితే ఆమె కళామండలంలో మోహినియాట్టం టీచర్‌గా ఉద్యోగం రావడంతో కేరళకు తిరిగి వచ్చింది.  కళామండలంలో పనిచేస్తున్నప్పుడు, హైమవతి కళామండలం క్షేమావతి దగ్గర కూచిపూడి నేర్చుకున్నది.  33 సంవత్సరాల సేవ తర్వాత, ఆమె కళామండలం నుండి మోహినియాట్టం విభాగాధిపతిగా పదవీ విరమణ చేసి, తరువాత కాలడి సంస్కృత విశ్వవిద్యాలయంలో విజిటింగ్ ప్రొఫెసర్‌గా చేరారు.

వ్యక్తిగత జీవితం 
ఆమెకు, ఆమె భర్త చంద్రశేఖరన్‌కు ఒక కుమారుడు ఉన్నాడు.  త్రిస్సూర్ జిల్లా చెరుతురుత్తిలోని శ్రీకృష్ణసదనంలో నివాసం ఉంటున్నారు.

చెప్పుకోదగ్గ ప్రదర్శనలు 
హైమావతి మార్గదర్శకత్వంలో నారాయణ గురు రచించిన దైవవాసకంను 1500 మంది నృత్యకారులు మోహినియాట్టం రూపంలో ఊహించారు.

ఆమెపై రచనలు 
మోహనం, చొల్కెట్టు అనే రెండు డాక్యుమెంటరీలు హైమవతి, ఆమె నృత్య జీవితం గురించి రూపొందించబడ్డాయి.

అవార్డులు, సన్మానాలు 

 సంగీత నాటక అకాడమీ అవార్డు 
 కేరళ సంగీత నాటక అకాడమీ గురుపూజ అవార్డు 2007 
 కేరళ సంగీత నాటక అకాడమీ అవార్డు 2016 
 కళాదర్పణం అవార్డు 
 కేరళ కళామండలం నుండి లాస్యమోహిని అవార్డు

మూలాలు 

కేంద్ర సంగీత నాటక అకాడమీ పురస్కార గ్రహీతలు
జీవిస్తున్న ప్రజలు
1955 జననాలు